**4finance Group** on kansainvälinen rahoituspalveluita tarjoava yhtiö, joka toimii seuraavissa 17 eri maassa: Argentiina, Armenia, Bulgaria, Dominikaaninen Tasavalta, Espanja, Georgia, Latvia, Liettua, Meksiko, Puola, Romania, Ruotsi, Slovakia, Suomi, Tanska, Tšekki ja Yhdysvallat. Konserni työllistää tällä hetkellä yli 3500 henkilöä ja sen tuotteita ovat Vivus, SMSCredit ja Zaplo.

Yritys
------

4finance perustettiin Latviassa vuonna 2008. Yhtiön pääkonttori sijaitsee Riiassa. 4finance on myöntänyt tähän mennessä yli 11,5 miljoonaa lainaa ja vuonna 2016 konsernin liikevaihto oli 393,2 miljoonaa euroa. Lainaportfolion arvo joulukuun lopussa 2016 oli 493,9 miljoonaa euroa. Yhtiö julkaisee neljännesvuosittain tulosraportin verkkosivustollaan.

Suomessa yhtiön aputoiminiminä ovat mm. Fleksiluotto, Onnenluotto, Vivus.fi ja Vivusjousto -nimiset pelvelut. 4financen Suomen maajohtajana toimii Tuomas Louhela ja Suomen yrityksessä toimii noin 40 henkilöä.

Markkinointikielto
------------------

Vivus.fi nousi otsikoihin vuonna 2014 kun kuluttaja-asiamies määräsi 4financelle kiellon kuluttajaluottojen lainvastaisesta markkinoinnista. Kieltoa oli noudatettava 50 000 euron sakon uhalla. Luottojen hintatiedot kerrottiin mainoksien alalaidassa liian pienellä tekstityypillä. Tiedot on kuluttaja-asiamiehen mukaan ilmoitettava "selkeällä ja helposti havaittavalla tavalla". Vuotta aiemmin kuluttaja-asiamies oli huomauttanut 4financea liian suurista ja lainvastaisista perintäkuluista.

Lokakuussa 2017 markkinaoikeus kielsi 4financea jatkamasta neljää erityistä toimintatapaansa, kolmea niistä kutakin 100 000 euron uhkasakolla: kuluttajansuojalain mukaisten tietojen antaminen vasta, kun asiakas on jo sitoutunut lainaan; koron ilmoittaminen päivä- tai kuukausikorkona eikä vuosikorkona; ja yli 50 prosentin viivästyskoron periminen kuluttajansuojalain vastaisesti. 4Finance oli perinyt jopa 182,5 prosentin viivästyskorkoa.

Urheilusponsorointi
-------------------

Vuonna 2014 4finance solmi kaksi merkittävää yhteistyösopimusta suomalaisomistuksessa olevien seurojen, Jokereiden ja Pelicansin, kanssa. Nelivuotinen sopimus oli vuositasolla Pelicansin historian suurin.

Lähteet
-------

1. ↑  History | www.4finance.com *www.4finance.com*.  Arkistoitu 4.4.2017. Viitattu 3.4.2017.
2. ↑  LinkedIn *www.linkedin.com*. Viitattu 3.4.2017. (englanniksi)
3. ↑  Patentti- ja rekisterihallitus. YTJ-tietopalvelu. *PRH*. Viitattu 24.5.2019.
4. ↑  Kuluttaja-asiamies määräsi 4finance Oy:lle kiellon kuluttajaluottojen lainvastaisesta markkinoinnista *Kilpailu- ja kuluttajavirasto*.  Arkistoitu 8.12.2015. Viitattu 27.11.2015.
5. ↑  Liian pieni teksti herätti viranomaiset: Stoppi Vivus.fi:n pikavippimainoksille *Taloussanomat.fi*. Viitattu 27.11.2015. fi-FI
6. ↑  Tv:stä tuttu pikavippimainos oli laiton: Tätä katsojat "eivät huomanneet lainkaan" *Uusi Suomi*. Viitattu 27.11.2015.
7. ↑  Useat pikalainayhtiöt ovat mukana perintäbisneksessä *HS.fi*.  Arkistoitu 12.12.2015. Viitattu 27.11.2015.
8. ↑  Pikavippiyhtiö sai markkinaoikeudelta kolme kieltoa ja uhkasakon - vaati 182,5 prosentin viivästyskorkoa *Kauppalehti*.  13.10.2017. Viitattu 14.10.2017.
9. ↑  Vivus.fi ja Jokerit yhteistyöhön – ottelutapahtumiin uutta sisältöä *Jokerit.com*.  Arkistoitu 9.12.2015. Viitattu 27.11.2015.
10. ↑  Pelicans ja 4finance merkittävään jatkosopimukseen  19-06-2014. Pelicans.fi.
11. ↑  4Finance Lahden Pelicansin kumppaniksi *Pelicans*. Viitattu 27.11.2015.